Zille word verhoed om te praat; Zuma doen niks nieHelen Zille ‘n Groep ondersteuners van die ANC het Helen Zille, premier van die Wes-Kaap, Donderdag verhoed om tydens die bekendstelling van die Saldanhabaai-nywerheidsontwikkelingsone te praat. Zille, ook die leier van die Demokratiese Alliansie, moes die verwelkomingstoespraak gelewer het. President Jacob Zuma sou ná haar sy toespraak gelewer het. Die skare, wat sedert die aanvang van die verrigtinge oproerig was, het ANC-T-hemde aangehad,” het Zak Mbhele, woordvoerder vir Zille, gesê. “Sommige van die mense is met busse aangery.” Mbhele sê die skare het begin raas toe Zille voor die mikrofoon ingeskuif het. “Dit was uit die staanspoor duidelik dat die geleentheid in ‘n ANC-politieke byeenkoms sou ontaard,” het hy gesê. “Volgens Zille is dit ‘n ernstige misbruik van staatshulpbronne. Dit kom neer op korrupsie om staatsfondse te gebruik om ‘n party politieke byeenkoms te hou.” Hy sê Zille het Zuma Woensdagaand geskakel om hom te waarsku dat dit gaan gebeur. “Die funksie moes ‘n geleentheid gewees het tussen die drie sfere van die regering en Marius Fransman, voorsitter van die ANC in die Wes-Kaap, was die voorsitter van die funksie. Dit is vreemd, aangesien dit nie deel vorm van sy ministeriële portefeulje nie.” Fransman is ook die adjunk-minister van internasionale betrekkinge. Phillip Dexter, woordvoerder vir die ANC in die Wes-Kaap en Songezo Mjongile, provinsiale sekretaris, was nie dadelik beskikbaar vir kommentaar nie. Clayson Monyela, woordvoerder vir internasionale betrekkinge, kon ook nie dadelik bereik word vir kommentaar nie. “Die IDZ-bekendstelling is deur diplomate en beleggers bygewoon,” het Zille in ‘n twiet gesê. “Hulle was ontsteld oor die ANC se misbruik van die geleentheid. Daar is nog poste van die baan.” Volgens Zille het pres. Jacob Zuma niks gedoen toe die ANC-ondersteuners haar verhoed het om te praat nie. Sy sê Zuma het tydens hul telefoniese gesprek gesê hy is nie bewus van enige planne om die funksie te ontwrig nie. “Maar toe dit vandag gebeur, het die president net daar gesit en gekyk hoe die gebeure voor hom afspeel. Hy het geen stappe gedoen om die mishandeling stop te sit nie.” Keith Khoza, woordvoerder vir die ANC, het gesê Zille kan die saak na die Openbare Beskermer verwys. “Ons is trots om aan te kondig dat ons nie die belastingbetaler se geld gebruik het vir ‘n party politieke geleentheid nie. Zille moet van beter weet,” het Khoza gesê.